Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako galdera, enpresen gainkostu energetikoak finantzatzeko laguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Legebiltzarraren Osoko Bilkuran ahoz erantzun dezan:

Nafarroako Gobernuak foru-lege proiektu bat onestearen gaineko iragarpena egin du, 20 milioi euroko zenbatekoa duen aparteko kreditu bat emateko enpresen gainkostu energetikoak finantzatzeko; hori ikusita, honako galdera hau egiten du parlamentari honek:

• Noiz, zer prozeduraren bidez eta zer irizpideri jarraikiz emanen dira laguntza horiek?

Iruñean, 2022ko urriaren 20an

Foru parlamentaria: Laura Aznal Sagasti